

**УРОК: Правата на децата**

**Диляна Илиева, преподавател в 35 СУ „Добри Войников“ ,**

**гр. София**

**Часът е проведен в 2 „В“ клас 28-29 ноември 2017 г.**

***„Всяко дете има право да бъде щастливо „***



**Цел на урока**

* *Да се запознаят учениците с правата на децата и да разберат, че за тях се грижат правителството и големи организации като Уницеф;*
* *Да се запознаят с Конвенцията на ООН за правата на детето;*
* *Да осъзнаят разликата между права , привилегии и нужди.*

***Очаквани резултати:***

* *Учениците да познават правата на децата;*
* *Учениците да разбират, тълкуват и правят разлика между права и привилеги.*
* *Учениците да разбират и осъзнават, че не всеки има привилегията да се ползва от основни и важни права.*

****

**Описание**

***Продължителност:*** *две занятие от 40 минути*

***Необходими материали:***

* *Хартия;*
* *Маркери, пастели, моливи;*

***Използвани ресурси :***

[*https://www.unicef.bg/bg/article/KPD-Polezni-materiali/823*](https://www.unicef.bg/bg/article/KPD-Polezni-materiali/823)

1. *Започнахме занятието с дискусия и припомняне на това какво е право и какво е задължение. Припомнихме какви правила имаме в нашата стая.*
2. *След това гледахме видетото „Какви са правата на децата? „* [*https://www.youtube.com/watch?v=22GLJsGLDxc&feature=youtu.be*](https://www.youtube.com/watch?v=22GLJsGLDxc&feature=youtu.be) *и им обясних какво означава всяко от тях.*

***Например :***

*Правото да ходиш на училище (чл. 28) – всяко дете навсякъде по света трябва да учи и възрастните са длъжни да му осигурят училище, учители, транспорт. Говорихме как има деца по света, които изминават по няколко километра пеша, за да стигнат до класната си стая.*

*Правото на научаваш много неща (чл. 17) – обясних им, че никои не може да им забрани да учат, да четат книги и енциклопедии.*

*Правото на грижа, когато си болен ( чл. 24 ) – обясних им,че винаги , когато са болни ще има лекари , които да ги излекуват.*

1. *След като научиха повече за Конвенцията на ООН за правата на детето разделих учениците по двойки и започнахме игра –* ***Пътуване до нова планета****, която намерих в помагало за учители на Уницеф - <https://www.unicef.bg/assets/CRC_Materials/RightsWantsNeeds_UNICEF_BG.pdf>*
2. *Изяснихме правилата : Целият ни клас е изпратен на мисия за заселване на нова планета. За новия ни живот там ще ни трябват всички неща, от които хората ще се нуждаят за да живят и растат. Всяка двойка получава карти с 23 важни неща, които трябва да вземе със себе си. Двойките имат възможност и да добавят и да дорисуват по още 4 неща, които те смятат за важни.*
3. *Изведнъж се получава съобщение, че има ограничено място в космическия кораб и няма как да се вземат всички неща. Екипите трябва спешно да изберат 12 карти, без които могат и да ги отделят настрана. Започва оживена дискусия.*
4. *Получава се ново съобщение от ръководството и става ясно,че мястото отново не стига. Трябва да се махнат по още 5 карти. Всяка двойка остава с 10 карти, които смята , че са най-важните и необходими за новия живот на новата планета.*
5. *Сега всяка двойка се присъединява към друга и сравняват картите, с които са останали. Всяка група преговаря за 10-те карти , за които всички са съгласни.*

*В нашия клас като цяло имаше единодушие и децата избраха наистина жизненоважните неща като* ***подслон, чист въздух,чиста вода, питателна храна, здравеопазване, образование, закрила, справедливо отношение, възможност за практикуване на собствения език, религия , култура****. Единственото , което не беше подходящо подбрано за целта на играта, но беше забавно , бяха* ***Дрехи по последна мога****, защото не можело да ходят голи. Обясних им,че дрехите особено ако са по-последна мода са по-скоро желание,а не необходимост и че животът им няма да бъде застрашен, ако са облечени с дрехи от листа например.*

*Направихме шумна и интересна дискусия като се опитахме да отговорим на някои от следните въпроси :*

* *Какво е нужда и какво е желание ?*
* *Трудно ли им беше да определят кои неща да премахнат ?*
* *Различни ли са желанията и нуждите на различните хора ?*
* *Защо не всички деца по света имат това, от което се нуждаем ?*

*За пореден път се убедих,че работя с интелегенти и будни деца, които с лекота разбират и осъзнават ( всеки за себе си ) важни понятия и концепции като права , права на децата, нужди, желания, привилегии. Учениците от 2 В клас наистина разбират кое е важно и какво се случва по света – как не всичко, което имат е даденост и че трябва да го ценят.*

*****На следващият ден имахме специален гост в клас -* ***Виолетка Минкова – представител на Уницеф България****, която разказа на учениците за работата на организацията – как е създадена организацията, защо съществува и как и на кого помага всеки ден.*

*Второкласниците получиха и адаптирана версия Конвенцията на ООН за правата на детето, която прочетоха с голям интерес. Отново на групи, учениците трябваше да изберат едно право, което според тях е най-важно и да го илюстрират. Накрая на часа всеки екип представи избора си и обясни защо смята,че смятат , че е важно. Всички стигнахме до заключенията, че всички права на децата са важни и без тях животът щеше да бъде много различен.*

*Децата получиха специални подаръци от Уницеф – значки с надпис „ ПРИЯТЕЛ НА УНИЦЕФ“, които те с гордост си закачиха.*

***Благодарим на Виолетка Минкова и Красимира Величкова –*** *Директор на* ***Български дарителски форум, които направиха този урок максимално интересен, забавен и интерактивен за учениците от 2 В клас на 35 СУ „Добри Войников“ в гр. София.***

***Нито един детски въпрос не остана без отговор.***



**Идеи за надграждане**

*В помагалото на Уницеф има многоброини идеи за занимания и игри, свързани с правата , нуждите и привилегиите. Препоръчвам да се разгледат материалите там и да се използват активно.*